Diari Oficial de la Generalitat Valenciana


Sumari del DOGV 3329, del 14-09-1998 (1998/6368)

Rotlle d’apel·lació número 758/1996. Cèdula de notificació.
-----------------------------------------------------------

### Dades del document

Número de DOGV
:   3329

Data del DOGV
:   14-09-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/6368


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 758/1996. Cèdula de notificació. [1998/Q6368]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, fa saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 758/1996, que prové del judici número 3/1991, del Jutjat de Primera Instància número 1 de Massamagrell, s'ha acordat notificar a l'apel·lat incomparegut en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
«Encapçalament
  
València, 25 d'abril de 1998
  
La Secció Novena de l'Audiència Provincial de València, sent-ne ponent M.ª del Carmen Escrig Orenga, ha vist aquest rotlle d'apel·lació número 758/1996, que prové de les actuacions de judici de fallida, promogudes davant del Jutjat de Primera Instància número 1 de Massamagrell, amb el número 3/1991, entre les parts; d'una, com a apel·lants, el senyor Rafael Verdejo Lázaro, representat pel procurador Frexes Castrillo, i el senyor Miguel Fortea Clavijo, representat per la procuradora Suau Casado, i d'una altra, com a apel·lats, Sermetal, representats pel procurador dels tribunals Iranzo Sánchez, i Tecnomecánica de Levante, SA (Tecnolesa), sobre declaració d'estat de fallida; també ha intervingut, així mateix, el ministeri fiscal.
  
Decisió
  
S'estima el recurs d'apel·lació interposat per la representació del senyor Rafael Verdejo Lázaro i del senyor Miguel Fortea Clavijo, ambdós contra la sentència de data 31 d'octubre de 1994, dictada en les actuacions número 3/1991 del Jutjat de Primera Instància número 1 de Massamagrell, que revoquem, i en lloc seu decretem la nul·litat de totes les actuacions practicades des la provisió de 24 de febrer de 1993, de la qual, de tot allò que ordena, s'ha d'emetre l'informe corresponent pel comissari, perquè a la vista dels documents aportats s'emeta un nou informe o a reiterar el que ja existeix tant per part d'aquest com dels síndics i del ministeri fiscal, i es formaran novament les actuacions de qualificació i es donarà intervenció en totes les actuacions a la representació processal del senyor Rafael Fajardo, si bé es manté la plena validesa de les proves practicades en aquesta alçada. de les quals es remetrà testimoni al jutjat d'instància, i s'adjuntaran tots els documents incorporats a les actuacions.
  
No es fa condemna expressa al pagament de les costes generades en aquesta alçada.»
  
I perquè el que s'ha acordat es complisca i valga de notificació a l'apel·lat incomparegut en aquesta alçada, Tecnomecánica de Levante, SA (Tecnolesa), amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.